Llíria reduïx el nombre de places d'estacionament de la zona blava
25 de novembre de 2016

Les places destinades a persones amb mobilitat reduïda s'han augmentat

(25 nov. 2016).- Durant els últims mesos s'han produït canvis en les places d'estacionament de pagament de la coneguda “zona blava” de Llíria. Un dels canvis ha sigut la reducció del nombre de les citades places. A més, s'ha dut a terme un augment de places que estan destinades a facilitar l'aparcament de vehicles de persones amb mobilitat reduïda.

Així mateix, la localització de les places de la zona blava ha variat també. Les ubicades al carrer Sant Miquel –entre Duc de Llíria i Sant Vicent de Paul, les de la plaça de Partidors i les del carrer Andoval i Santa Teresa Jornet, han sigut reubicades al carrer Colón, al Metge Miguel Pérez i al carrer Abriat Cantó.

A partir de gener del 2017 també hi haurà altres sistemes de pagament alternatius a l'actual, com per exemple, el pagament a través de telèfons mòbils.

Actualment totes les màquines de Llíria per a pagar per l'estacionament a la zona blava funcionen amb energia solar.